MT
3.7.2023
Il-Ġurnal Uffiċjali tal-Unjoni Ewropea
C 235/51
Rikors ippreżentat fit-2 ta’ Mejju 2023 – Zaklady Farmaceutyczne Polpharma vs Il-Kummissjoni (Kawża T-228/23) (2023/C 235/65) Lingwa tal-kawża: l-Ingliż Partijiet Rikorrent: Zaklady Farmaceutyczne Polpharma (Starogard Gdański, il-Polonja) (rappreżentanti: K. Roox, T. De Meese, J. Stuyck, M. Van Nieuwenborgh u N. Dumont avukati) Konvenuta: Il-Kummissjoni Ewropea
Talbiet Ir-rikorrenti titlob li l-Qorti Ġenerali jogħġobha: — tiddikjara li r-rikors għal annullament huwa ammissibbli u fondat; — tannulla d-deċiżjoni tal-Kummissjoni li tinsab fl-ittra tas-17 ta’ Marzu 2023 (ref.
SANTE.DDG1.
B.5/AL/mmc (2023) 2915860), kif ukoll kull deċiżjoni oħra sussegwenti sa fejn din testendi l-effetti tal-imsemmija deċiżjoni u/jew tissostitwixxiha, inkluż kull azzjoni regolatorja sussegwenti, sa fejn dawn jikkonċernaw lir-rikorrenti; — tikkundanna lill-Kummissjoni għall-ispejjeż.
Motivi u argumenti prinċipali Insostenn tar-rikors tagħha r-rikorrenti tinvoka tliet motivi. 1.
L-ewwel motiv ibbażat fuq nuqqas ta’ kompetenza u użu ħażin ta’ poter min-naħa tad-Deċiżjoni tal-Kummissjoni tas-17 ta’ Marzu 2023 imsemmija iktar ’il fuq (iktar ’il quddiem id-“Deċiżjoni kkontestata”) sabiex temenda u/jew tirtira l-awtorizzazzjoni ta’ tqegħid fis-suq tar-rikorrenti. 2.
It-tieni motiv ibbażat fuq ksur ta’ rekwiżiti formali essenzjali, sa fejn id-Deċiżjoni kkontestata ma għandiex bażi legali u tikser id-dritt għal smigħ tar-rikorrenti skont l-Artikolu 41 tal-Karta tad-Drittijiet Fundamentali tal-Unjoni Ewropea. 3.
It-tielet motiv ibbażat fuq ksur tat-Trattati jew ta’ kwalsiasi dispożizzjoni legali relatata mal-applikazzjoni tagħhom: — id-Deċiżjoni kkontestata tapplika l-liġi b’mod żbaljat sa fejn il-Kummissjoni kienet żbaljata fir-rigward tal-portata tas-sentenza inter partes tal-Qorti tal-Ġustizzja tas-16 ta’ Marzu 2023, Il-Kummissjoni et vs Pharmaceutical Works Polpharma (C-438/21 P sa C-440/21 P, EU:C:2023:213), u tinjora l-istħarriġ tal-Kumitat għall-Prodotti Mediċinali għall-Użu mill-Bniedem; — id-Deċiżjoni kkontestata tikser id-drittijiet tad-difiża u d-dritt għal smigħ xieraq skont l-Artikolu 47 tal-Karta tad-Drittijiet Fundamentali tal-Unjoni Ewropea; — id-Deċiżjoni kkontestata tikser iċ-ċertezza legali; — id-Deċiżjoni kkontestata tikser l-aspettattivi leġittimi tar-rikorrenti, inklużi d-diversi obbligi mal-awtoritajiet pubbliċi, mal-manifatturi, mal-fornituri, mal-kumpanniji tat-trasport u mal-isptarijiet, għall-provvista ta’ prodotti ġeneriċi tad-dimethyl fumarate, u mal-pazjenti; — id-deċiżjoni kkontestata tikser id-dritt għal proprjetà stabbilit fl-Artikolu 17 tal-Karta tad-Drittijiet Fundamentali tal-Unjoni Ewropea.